Publication: Magyar Közlöny
Issue: MK-2000-132 (Year: 2000, Number: 132)
Era: 1990-2004
Section: a 33/2000. (XII. 26.) OM rendelethez
Paragraph Index: 1705

a 33/2000. (XII. 26.) OM rendelethez A felsőoktatási intézményben egyes munkakörök betöltésének feltételei Egyetemi tanárrá az nevezhető ki, aki — 3. § (2) bekezdésében foglaltakon túl — doktori fokozattal és habilitációval rendelkezik, tudományágának, illetve művészeti területének mértékadó hazai és nemzetközi körei előtt ismert, kiemelkedő tudományos kutatói, illetve művészi munkásságot fejt ki, iskolateremtő egyéniség, oktató és tudományos, illetve művészi tevékenységével igazolta, hogy alkalmas a hallgatók, a doktori képzésben résztvevők, a tanársegédek tanulmányi, tudományos, illetve művészi munkájának vezetésére, továbbá, aki idegen nyelven is képes előadás tartására. Főiskolai tanárrá az nevezhető ki, aki — a 3. § (2) bekezdésében foglaltakon túl — doktori fokozattal rendelkezik, szakmai (művészeti) tevékenysége kiemelkedő és szakterületének mértékadó körei előtt ismert, oktató, tudományos vagy szakmai, illetőleg művészeti tevékenységével igazolta, hogy alkalmas a hallgatók, a tanársegédek tanulmányi, tudományos, illetve művészi munkájának vezetésére, idegen nyelven is képes előadás tartására. Egyetemi docenssé az nevezhető ki, aki — a 3. § (2) bekezdésében foglaltakon túl — doktori fokozattal rendelkezik, alkalmas a hallgatók, a doktori képzésben résztvevők, a tanársegédek tanulmányi és tudományos, illetőleg művészi munkájának vezetésére, idegen nyelven is képes előadás tartására, és megfelelő szakmai, tudományos kapcsolatokkal rendelkezik. Főiskolai docenssé az nevezhető ki, aki — a 3. § (2) bekezdésében foglaltakon túl — igazoltan elismert alkotó, kutató vagy kiemelkedő szakmai-gyakorlati tevékenységgel rendelkezik, alkalmas a hallgatók és a beosztott oktatók tanulmányi és tudományos munkájának irányítására, és idegen nyelven is képes előadás tartására. Az egyetemi adjunktus, egyetemi tanársegéd, valamint a főiskolai adjunktus, főiskolai tanársegéd kinevezésének feltételeit — a 3. § (2) bekezdésében foglaltak, valamint az Ftv. 14. §-ának (2) bekezdésében foglaltak figyelembevételével — az oktatói-kutatói követelményrendszerről szóló intézményi szabályzat határozza meg. Az Ftv. 123. §-ának (4) bekezdésében foglaltaknak megfelelően a doktori vagy azzal egyenértékű fokozatot szerzettek határozott időre egyetemi adjunktusként, legalább ötéves oktatói-kutatói gyakorlat alapján pedig határozatlan időre egyetemi docensként alkalmazhatók. 2000/132. szám

Source: https://magyarkozlony.hu/hivatalos-lapok/78b02323a5f2405af47ec749bd8e479feb5f5231/dokumentumok/e94550d6d25d6a0f26cc5bb6e672e9d44fa616ec/letoltes